Nòrma de l'Escòla del Pò

La nòrma de l'Escòla del Pò o nòrma de l'Escòla dau Pò (normo de l'Escolo dóu Po) es una nòrma lingüistica (una codificacion) que fixa la lenga occitana dins sa varietat cisalpenca (lo vivaroalpenc de las Valadas Occitanas, dins l'estat italian). Aquela nòrma se limita a l'ortografia, compren pas de codificacion de la lenga parlaa. Donc, sovent, en se limitant a l'ortografia, òm l'apèla la grafia de l'Escòla del Pò o la grafia Pò o grafia concordaa. 

La nòrma de l'escòla del Pò fai concurréncia a la nòrma classica. Deriva majoràriament de la nòrma mistralenca. Foguèt creaa en 1971 per l'associacion l'Escòla del Pò o l'Escòla dau Pò (l'Escolo dóu Po), que foguèt una seccion efemèra del Felibritge dins las Valadas Occitanas (l'associacion arborava la forma dau [dóu] coma en provençal puslèu que la forma del/dal de las Valadas). Aquela associacion durèt pas longtemps mas sa nòrma a contunhat d'existir fins aüra.


Los principis de la nòrma de l'Escòla del Pò consistisson:
 A notar solament los parlars locals de las diferentas localitats, sens ges de prescripcion orala nimai de fixacion d'una varietat estandard. Dins aquela nòrma, s'accèptan totas las interferéncias de l'italian o del francés.
 A notar solament los fonèmas. I a ges de letra muda ni de grafia etimologica.
 A notar aqueles fonèmas segon de convencions venent del francés, coma ou per los fonèmas . Mas s'utiliza tanben los grafèmas nh per  e lh per  coma dins la nòrma classica (s'abandona lo grafèma afrancesat gn per  de la nòrma mistralenca). Se nòta sempre s per lo fonèma  e z per lo fonèma : abandonan las distincions etimologicas s, ss, c, ç per  e s, z per  que son tipicas de las nòrmas classica e mistralenca.

La nòrma de l'Escòla del Pò trobèt un usatge majoritari dins l'occitan escrich de las Valadas Occitanas, entre los ans 1970 e 1990. Dempuei la fin dels ans 1990, la nòrma classica es majoritària. La revista cisalpenca Occitània Viva (Ousitanio Vivo) accèpta solament la nòrma classica e la nòrma de l'Escòla del Pò.

D'autras grafias an existit dins las Valadas Occitanas durant lo sègle 20, mas son fòrça minoritàrias encuei. La nòrma mistralenca es utilizaa per l'associacion Combascura (Coumboscuro). S'es vist de «grafias fonematicas» qu'utilizavan de grafèmas non tradicionals en occitan coma k o w. Enfin, i a agut de grafias italianizaas.

Comparason entre las diferentas grafias de l'occitan 

+ Comparason entre las quatre nòrmas existentas en occitan: grafèmas tipics  Nòrma classica  Nòrma mistralenca Nòrma bonaudiana Nòrma de l'Escòla del Pò-a finala-o (-a, -e)-à-o (-a)òoooo, óouououuè, ueue, iueeu (ue)ue (ö)lhi/h (lh)lhlhnhgnnhnhs, ssc(e), c(i), çs, ssc(e), c(i), çs, ssszs entre doas vocalaszs entre doas vocalaszzà è òá é í ó úà è ò ì ùé óuà è eù oùéâ ê î ûà è ò ì ù oùéSe nòtan totas las consonantas finalas mudas.Se nòtan certanas consonantas finalas mudas.Se nòtan certanas consonantas finalas mudas.Se nòta pas ges de consonanta finala muda.

Vejatz tanben
 Lingüistica
 Nòrma lingüistica
 Nòrma mistralenca
 Nòrma classica
 Nòrma bonaudiana
 Occitan
 Felibritge

 Liams extèrnes 
 Gran diccionari de la lenga alpina orientala (en grafia de l'Escòla del Pò)

Categoria:Occitan
Occitana